google/wiki40b huggingface dataset:
Piilar

Piilar (ladina pila, saksa Pfeiler) on mitteantiikses stiilis harilikult kandiline tugipost, mis kannab laekonstruktsiooni, kaart või võlvi. Ristlõikelt võib see olla nelikant, kaheksakant või hoopis ristikujuline. Piilar oli keskaegses ehituses levinud ehituskonstruktsiooni element.
Loksa

Haridus

Hariduse ajalugu Loksal ulatub tagasi detsembrisse 1867, kui kohalikus talus hakkas õpetaja Jakob Janter tunde andma 20 talulapsele. Loksa esimene koolimaja valmis 1903. aastal ja tegutses esialgu kaheklassilise vallakoolina. Täielik algkool alustas tegevust 1920.
Sõjajärgsel perioodil oli kool 7-klassiline. 1948 avati vene keelt kõnelevate elanike arvu suurenemise tõttu koolis esimesed kolm venekeelset klassi. 1951 muudeti senine seitsmeklassiline kool kakskeelseks keskkooliks.
Kakskeelne õpe jätkus koolis kuni 1988. aastani, mil kool jagati eesti õppekeelega Loksa 1. Keskkooliks ja vene õppekeelega Loksa 2. Keskkooliks. Alates 1996. aastast kandis vene kool Loksa Vene Gümnaasiumi nime. Kahe kooli ühendamine üheks eesti õppekeelega gümnaasiumiks tuli uuesti arutusele 2002 ja 2010 jõutigi koolide liitmiseni, kuid esialgu kakskeelse koolina. Kahe keskkooli ühinemisel tekkinud õppeasutus hakkas kandma Loksa Gümnaasiumi nime.
Anna Kantane

Anna Kantane (sünninimi Anna Iwanow; sündinud 7. aprillil 1995 Wrocławis) on poola maletaja, naiste rahvusvaheline meister (2012).
Kantane võitis 2012. aastal Poola noorte meistrivõistlustel neidude U18 vanuseastmes pronksmedali. 2017. aastal sai ta Euroopa naiste meistrivõistlustel 144 osavõtja seas 56. koha. 
Ta mängis 2013. aastal Poola naiskonna koosseisus Euroopa naiste võistkondlikel meistrivõistlustel.
Kantane abiellus 2015. aastal Läti malesuurmeistri Toms Kantānsiga.
Ropka park

Ropka park (ka Ropkamõisa park) on park Tartus, Ropka linnaosas.
Park on endine Ropka mõisa park.
Pargi suurus on 12 hektarit.
Pargist läheb läbi Ropka tee.
Kadastik

Eesti kadastikud

Eesti kadastikud koosnevad harilikust kadakast.
Neid leidub eriti Lääne-Eestis, näiteks väga tihe on see Kumari laiul. Põhilised kadaka kasvualad Eestis (75%) on Saare- ja Lääne maakonnas. Vähem ja hajusamalt esineb kadastikke Hiiumaal, Pärnumaal ja Harjumaal.
Looduslikke kadastikke on Eestis vähe – reeglina on nad kokku puutunud inimtegevuse mõjuga. See võib olla ka üks põhjuseid, miks on siinsed kadastikud valdavalt põõsastikud. Kadakamets on Eestis erandlik nähtus, mida võib kohata vaid Nasval Hiiumaal.
Alates teisest maailmasõjast on Eesti looniidud suuresti kinni kasvanud. Karjatamise lakates on kadakad võimust võtnud ja varasemad liigirikkad kooslused on võsastunud.
Lihula klooster

Lihula klooster oli keskaegne tsistertslaste nunnaklooster Lihulas. See rajati arvatavasti aastatel 1275–1285.
Lõuna-Florida Eesti Selts

Lõuna-Florida Eesti Selts (inglise keeles The Estonian Society of South Florida, ka Estonian National Association of South Florida) on USA eestlaste selts, mis tegutseb USAs Florida osariigis. Seltsi esimees on Arno Kallas.
Stolberg

Linnaosad

Linn jaguneb halduslikult 17 linnaosaks: Atsch, Breinig, Breinigerberg, Büsbach, Donnerberg, Dorff, Gressenich, Mausbach, Münsterbusch, Oberstolberg, Schevenhütte, Unterstolberg, Venwegen, Vicht, Vicht-Breinigerberg, Werth ja Zweifall.
Vene Erakond Eestis

Vene Erakond Eestis oli Eesti partei, mis asutati 1. oktoobril 1994. Erakond pidas ennast 1920. aastal loodud Vene Rahvusliku Liidu õigusjärglaseks.
Riigikogu 2011. aasta valimistel seadis erakond üles 16 kandidaati, kes said kokku 5027 häält ehk 0,9% häältest. Nimekirja esikohal oli Dimitri Klenski, kes sai 1237 häält.
Erakonna esimeheks oli Stanislav Tšerepanov.
Erakonnal oli 30. detsembri 2011 seisuga 1207 liiget.
28. novembril 2011 alustasid Sotsiaaldemokraatliku Erakonna ja Vene Erakonna Eestis juhid koostööläbirääkimisi.
12. jaanuaril 2012 allkirjastas Vene Erakond Eestis ühinemislepingu Sotsiaaldemokraatliku Erakonnaga ning 29. jaanuaril toetas Vene Erakonna kongress liitumist.
Walt Disney Pictures

Walt Disney Pictures, Inc. on Ameerika Ühendriikide filmistuudio ja ettevõtte Walt Disney Studios tütarettevõte. Ettevõte toodab mängufilme ja paikneb Burbankis Californias.
Ettevõte sai oma praeguse nime 1983. aastal.
Ka Disney ja Pixari animafilme levitatakse sama kaubamärgi all.
Ettevõtte edukaim frantsiis on "Kariibi mere piraadid".
Spordi tänav (Narva)

Spordi tänav on tänav Narvas.
Spordi tänav algab Joala tänavalt ja lõppeb tupiktänavana. Tänava pikkus on umbes 450 meetrit.
Ristikäik

Ristikäik on võlv- või talalaega galeriitaoline ringtee, mis ühe- või kahekorruselisena ümbritseb kloostri klausuuri või konvendihoone nelinurkset sisehoovi ühendades seda ümbritsevaid ruume.
Eelijapäev

Eelijapäev (setudel ka iljapäev, jakapäev) on 20. juulil õigeusu kirikukalendris prohvet Eelija mälestuspäev.
Rahvakalendris on Eesti alal seda päeva tuntud eelkõige Setumaal, kus see on suve keskpaiga määraja. Siitpeale algab sügissuvi ja lõikusperiood, vesi hakkab jahenema ja parme ning muid söödikuid jääb vähemaks. Eelijapäeval kehtib setudel töökeeld ja käsk seda päeva pühitseda: kui jakapäeva ei pühitse, lööb pikne põlema.
Korduvust näitav määrus

Korduvust näitav määrus ehk korduvusmäärus on ajamäärus, mis väljendab lauses situatsiooni korduvust.

Eesti keel

Korduvust näitavad määrused jagunevad kardinaalseteks ja ordinaarseteks korduvusmäärusteks.
Näärisokk

Näärisokk (ka: jõulusokk, nääripukk, jõulupukk, Kihnus: jõulutönk) on rahvakultuuris sokuks maskeerunud noormees, kes liigub jõulude või nääride ajal.
Eestisse on näärisoku tava jõudnud Rootsist ja Eestis on teada selle tava järgimist saartel ja läänerannikul veel 20. sajandi algulgi.
Helineelduvus

Helineelduvus on tarindi võime vähendada ruumis tekkivate helide energiat, nende peegaldumisel antud tarindilt. Kuigi helineelduvuse peamine mõju on ruumide järelkõla kestusele, mõjutab helineelduvus ka tarindi heliisolatsiooni võimet. Helineelduvus on peamiselt pinnakattematerjalide omadus.

Neeldumispind

Neeldumispind on suurus, mis iseloomustab ruumis oleva helineeldematerjali pindala ja selle materjali helineelduvust. Iga ruumis leiduva materjali neeldumispind on selle materjali helineeldumisteguri  ja pindala  korrutis. Seejuures on ruumi koguneeldumisala  kõigi pinnakattematerjalide neeldumisalade summa
Neeldumispinna mõõtühikuna kasutatakse sabiine, mida tähistatakse , eristamaks neeldumispinda tavalisest pindalast. Koguneeldumisala võrdub ruumi kogupindalaga ainult juhul, kui on tegemist ideaalse kajavaba ruumiga. Teistel juhtudel on koguneeldumisala alati väiksem, kui ruumi sisepindade pindala. Seejuures tasub märkida, et mingi ruumi neeldumispinna suurus võib sõltuda sagedusest, kuna helineeldumistegurid sõltuvad sagedusest.

Resonantsi neeldumine

Resonantsi paneelid ja muud resonantsi neelajad summutavad helilaineid neid edasi peegeldades. Vastupidi poorsetele helisummutajatele on need just kõige efektiivsemad madalatel ja keskmistel helisagedustel. Nende töösagedus on sageli mõeldud väga kitsale helisagedusribale.
Provints (Hiina)

Provints on Hiinas 1. järgu haldusüksuste üks tüüpidest. 
Hiina Rahvavabariigil on ametlikult 23 provintsi (arvestades nõudlust Taiwanile). Enamik provintse on praegustes piirides Mingi dünastiast saadik.

Vaidlustatud provints

Oma rajamisest saadik 1949 peab Hiina Rahvavabariik Taiwani oma 23. provintsiks. Ent Hiina Vabariik kontrollib Taiwani provintsi, Jinmeni maakonda ja üht valda Fujiani provintsis Lianjiangi maakonnas.
Naima Suude

Naima Suude (sündinud 14. märtsil 1932) on eesti köite- ja nahakunstnik

Looming

1995, 2000, 2005, 2010, 2015 rahvusvaheline köitekunstinäitus "Scripta manent", Tallinn
Nick Clegg

Nicholas William Peter Clegg (sündinud 7. jaanuaril 1967) on Suurbritannia poliitik.
Ta oli David Cameroni valitsuse asepeaminister, riiginõukogu lordpresident ning põhiseadusliku ja poliitilise reformi minister alates 2010. aasta 11. maist.
18. detsembrist 2007 kuni 8. maini 2015 oli Nick Clegg Liberaaldemokraatide esimees.
Clegg õppis Cambridge'i ülikoolis arheoloogiat ja antropoloogiat.
Aastatel 1999–2004 oli ta Euroopa Parlamendi liige. 
Alates 5. maist 2005 on ta parlamendi liige.
Nick Cleggi vanaisa oli Hugh Anthony Clegg, kes oli abielus paruness Kira Engelhardtiga, kelle ema Alexandra Moullen oli Venemaa Keisririigi Valitseva Senati 1. osakonna oberprokuröri Ignati Zakrevski tütar. Nick Cleggi vanavanatädi on Eestis elanud Nõukogude spioon paruness Moura Budberg, sündinud Zakrevskaja, esimeses abielus krahvinna Benckendorf.
Linnaosa

Linnaosa ehk asum on linna terviklik osa. Linnaosal võib olla, kuid ei pea olema halduslik staatus.

Eesti

Eestis on linnaosasid vaid kahes linnas: Tallinnas ja Kohtla-Järvel. Sellised üksused, nagu Tähtvere Tartus ja Lodja Pärnus loetakse asumiteks ja neil ametlikku linnaosa staatust ei ole.
Tallinnal on järgmised linnaosad: Haabersti, Kesklinna, Kristiine, Lasnamäe, Mustamäe, Nõmme, Pirita ja Põhja-Tallinna linnaosa.
Kohtla-Järvel on järgmised linnaosad: Sompa, Ahtme, Järve, Kukruse ja Oru.

Rootsi

Stockholmi vald on halduslikult jagatud linnaosapiirkondadeks (stadsdelsområde), mis koosnevad mitmest linnaosast (stadsdel). Jaotus linnaosadeks oli Stockholmi linnas olemas siiski ammu enne linnaosapiirkondade moodustamist.
Göteborgi vallas vastavad Stockholmi linnaosadele primaarpiirkonnad (primärområde).
Malmö vald on jaotatud 10 linnaosaks, mis omakorda jagunevad kokku 134 osapiirkonnaks (delområde).
Carlos Vela

Koondisekarjäär

2005. aasta tuli Vela Mehhiko noortekoondisega noorte maailmameistriks. Ta oli viie väravaga turniiri suurim väravakütt ja võitis Kuldse Palli auhinna.
Debüüdi Mehhiko rahvuskoondises tegi Vela 2007. aasta septembris sõprusmängus Brasiilia vastu. Esimese värava lõi ta rahvuskoondises 16. oktoobril sõprusmängus Guatemala vastu.
2009. aasta CONCACAF Gold Cupi finaalmängus 26. juulil lõi ta värava USA vastu ning võitis koondisega turniiri.
2015. aasta CONCACAF Gold Cupi esimeses alagrupimängus 9. juulil lõi ta värava Kuuba vastu. Viimases alagrupimängus 15. juulil lõi ta värava Trinidadi ja Tobago vastu. Turniiri võitis Mehhiko, kui alistas finaalis taas USA koondise.
2018. aasta maailmameistrivõistluste teises alagrupimängus lõi ta penaltist värava Lõuna-Korea vastu.
Ta on kuulunud Mehhiko koondisse ka 2010. aasta maailmameistrivõistlustel ja 2017. aasta FIFA konföderatsioonide karikavõistlustel.
Mart Siimanni valitsus

Ministrite vahetumise põhjused

Enim kordi vahetus selles valitsuses siseminister. Peaminister Mart Siimanni ettepanekul vabastas president Lennart Meri 29. aprillil, ehk pisut rohkem kui kuu töötanud siseminister Riivo Sinijärve. Samal ajal oli arutelul ka siseministeeriumi kantsleri Jaan Tootsi juhtum, kus teda süüdistati, et ta kasutab erasõitudeks erinevaid politseiameti autosid, kusjuures palgatud autojuht sai kantsler Tootsi korraldusel keskmisest tunduvalt kõrgemat palka. Siseministeeriumi teenistusalane juurdlus ei tuvastanud Tootsi tegevuses ebaseaduslikkust, mille peale valitsus peaministri algatusel andis Tootsi juhtumi uurida kaitseminister Andrus Ööveli juhtimisel moodustatud valitsuskomisjonile. Saladuslikuks jäänud põhjustel siseministri ametist vabastatud Riivo Sinijärv lubas siirduda diplomaatilisele tööle. Tema asemele määrati uueks siseministriks Robert Lepikson. 1997 aasta oktoobris oli Lepiksonil probleem kaitsepolitsei luubi alla sattunud infobüroo Ius Dicere omaniku Koit Pikaroga, kes väidetavalt võttis aasta tagasi lahkudes keskkriminaalpolitsei abidirektori kabinetist kaasa politseilisi materjale. Lepiksoni sõnul võivad selle eest vastutada tollane politseidirektor Ain Seppik ja tema esimene asetäitja Priit Männik. Peaminister Mart Siimanni ettepanekul vabastati jaanuaris 1998 aastal ametist siseminister Robert Lepikson ning nimetati uueks siseministriks Hoiupanga endine juht, parteitu Olari Taal. Lepiksonile heideti paljugi ette ja leiti, et enam ta poliitikasse tagasi ei tule. Viimaseks piisaks valitsuse karikas sai Lepiksoni artikkel Päevalehes, kus ta sarjas oma valitsuse välisministrit Toomas Hendrik Ilvest.
Ilves püsis välisministrina siiski kuni 1998. aasta oktoobrini, mil käis juba aktiivne uus valimiskampaania 1999. aasta Riigikogu valimisteks ja Ilves astus ise tagasi, et uue valimisliidu rajamisega tegeleda. Tema asemele tuli parteitu diplomaat Raul Mälk.
Urbino

Haldus

Urbino piirneb järgmiste omavalitsusüksustega: Acqualagna, Auditore, Colbordolo, Fermignano, Fossombrone, Piano saar, Lunano, Mondaino (RN), Montecalvo in Foglia, Monteciccardo, Montefelcino, Montelabbate, Peglio, Petriano, Piandimeleto, Sant'Angelo in Vado, Sassocorvaro, Tavoleto, Urbania.
Hindrek Older

Hindrek Older (sündinud 27. veebruaril 1938 Mäo vallas Järvamaal) on Eesti rohumaateadlane.

Elulugu

Hindrek Older on talupidaja poeg.
Lõpetas 1956 Paide Keskkooli, 1962 Eesti Põllumajanduse Akadeemia agronoomiateaduskonna ja 1968 aspirantuuri; põllumajanduskandidaat (1973, EPA), väitekiri "Lämmastikväetise norm, väetamise aeg ja efektiivsus kultuurkarjamaal", põllumajandusdoktor (1986, Skriveri, Läti), väitekiri "Рациональное использование биологических особенностей многолетних трав в условиях интенсивного возделывания для повышения их питательной ценности". Täiendas end 1993 USA-s. Oli 1962 EPA taimekasvatuse ja sordiaretuse kateedri tehnik, 1963–1965 Sootaga sovhoosi vanemagronoom, 1968–1973 EPA rohumaaviljeluse kateedri assistent ja vanemteadur, 1973–1984 EMMI vanemteadur ja sektorijuhataja, 1984–1988 kultuurrohumaade osakonna juhataja, 1988–1994 taimekasvatuse uurimiskeskuse juhataja ja EMMI teadusdirektor, ühtlasi 1989–1992 Juhtimise Kõrgema Kooli professor, aastast 1992 EPMÜ külalisprofessor, 1994–2000 Eesti Maaviljeluse Instituudi direktor, 2000– Piimandusühistu E-Piim konsultant.

Teadustöö

Põhiteadusala: rohumaaviljelus ja söödatootmine. Uurinud kultuurrohumaade rajamist, väetamist ja kasutamist, heintaimede toiteainesisaldust ja saaki, rohusöötade toiteväärtust ja tootmist. Oli Juuliku katsefarmi rajajaid, 1981–1988 kavandas ja juhtis seal piimakarja söötade uurimist. Oli 1993–1999 Eesti-Hollandi ühisprojekti "Piimakarjafarmide arendamine" Eesti-poolne vastutav täitja. Vene (end NSV Liidu) Põllumajandusakadeemia korrespondentliige (1991), välisliige (1992), Briti Rohumaade Ühingu liige (1994), Akadeemilise Põllumajanduse Seltsi asepresident (1992–1998) ja Eesti Rohumaade Ühingu president (1993–1999). Üle 120 teadustrükise.
Internet Movie Database

The Internet Movie Database ehk IMDb on rahvusvaheline filmikunstiteemaline andmebaas.
Veebilehel on infot paljude filmide, seriaalide, näitlejate, filmitegijate ja muu selle valdkonnaga seotu kohta.
Jelizaveta Aleksandrova-Zorina

Jelizaveta Aleksandrova-Zorina (vene keeles Елизавета Борисовна Александрова-Зорина; sündinud 22. märtsil 1984 Leningradis) on vene kirjanik, publitsist, ajakirjanik ja blogija. Ta on ajalehe Moskovski Komsomolets kolumnist.
Ta sündis aastal 1984 Leningradis, kuid kasvas üles Kovdoris Murmanski oblastis. Praegu elab ta Moskvas. Ta on õppinud kõrgematel stsenaristide ja režissööride kursustel.
Ta on teinud aastast 2005 kirjanduslikku kaastööd näiteks ajakirjadele Sibirskije ogni, Baltika, Darjal, Polit-Gramota, Russkii perepljot.
Tema esiromaan "Маленький человек" ilmus aastal 2012; aastal 2017 ilmus see pealkirja "Väike inimene" all sarjas "Punane raamat" eestikeelses tõlkes, tõlkija Jüri Ojamaa.
Nikolai Buhharin

Elulugu

Nikolai Buhharin oli pärit õpetajate perekonnast, aastail 1907–1910 õppis ta Moskva ülikooli majandusteaduskonnas. 
Buhharin liitus bolševikega juba 1906, vaid 18-aastaselt, ning poliitilise tegevuse eest karistati teda korduvalt. 
Pärast veebruarirevolutsiooni valiti ta 1917. aastal Moskva tööliste Saadikute Täitevkomitee liikmeks ja Moskva linnaduumasse.
Pärast bolševike võimuhaaramist oktoobrirevolutsiooni tulemusena sai temast 1918. aastal kommunistliku partei tähtsaima ajalehe Pravda toimetaja. Poliitiliselt oli ta vasakkommunistide positsioonil. 
Buhharin oli vastu Brest-Litovski rahu sõlmimisele, arvates, et peab jätkama maailmarevolutsiooni, nagu soovis ka Lev Trotski. Hiljem muutis ta oma vaateid aga kardinaalselt.
1920. aastatel oli Buhharin üks olulisimaid NSV Liidu poliitikuid, sealhulgas "Uue majanduspoliitika" (NEP) põhiline kaitsja ja edendaja. Buhharini kavade järgi oleks sarnane majanduspoliitika pidanud jätkuma ka pärast 1928. aastat, kuid Jossif Stalin arvas teisiti ning alustas majanduse tsentraliseerimist ja kollektiviseerimist.
Buhharin toetas Stalinit selle parteisiseses võimuvõitluses Trotski, Lev Kamenev ja Grigori Zinovjevi vastu.
1928–1929 üritas Buhharin Stalinile vastu seista, kuid see lõppes tema jaoks halvasti. Ta arvati ÜK(b)P KK Poliitbüroost välja ning ta rehabiliteeriti osaliselt ning ta sai 1934. aastal Izvestija toimetajaks.
Pärast Stalini poolt ainuvõimu haaramist Nõukogude Liidu kommunistlikus parteis sai temast partei juhtiv teoreetik ning nii lõi tegelikult just tema Stalini kuulsa teesi sotsialismi ehitamisest ühel maal ning ka 1936. aasta Nõukogude Liidu konstitutsiooni. 
Nikolai Buhharin mõisteti süüdi Nõukogudevastase parempoolse trotskistliku bloki süüasja raames. Prokurör Andrei Võšinski iseloomustas Buhharinit kui "rebase ja sea neetud ristsugutist" , kes "üritas siin kogu oma jälkide kuritegude košmaari" õigustada mingite ideeliste vaadetega. Buhharin hukati 1938. aasta märtsis.
Money and Cigarettes

"Money and Cigarettes" on Eric Claptoni kaheksas stuudioalbum, mis ilmus 1983. aasta veebruaris. Lindistus oli toimunud 1982. aasta lõpus Compass Point Stuudios Nassaus Bahamal. Album lasti välja Warner Bros. Records’i firma all, kuigi esmased õigused kuulusid nüüdsest Claptoni enda plaadifirmale "Duck Records". Plaadi ümbrisel on kujutatud Claptonit seismas, sigaret käes. Tema taga laual on sulanud Fender Stratocaster. Album sai sellise nime, “sest need olid ainsad asjad, mis olid talle elus jäänud”. See oli Claptonile raske aeg. Ta oli just lõpetanud oma (esimese) alkoholist võõrutusravi. Ta oli isiklikult vallandanud oma eelmise saatebändi, mis oli mehele suur asi ja väga valus. Vanast bändist jäi rivisse ainult Albert Lee.
Plaat tõusis USA edetabelis 16. kohale. Singel ”I’ve Got a Rock’n’Roll Heart” saavutas koha nr.18, kuid Suurbritannias oli see suhteliselt edutu ja ei tõusnud isegi Top 50-sse.
Ammerlandi kreis

Ajalugu

Ammerlandi on esmakordselt mainitud 10. sajandil. Nimi usutakse tulevat sõnast Ameri, mis on vana sõna tähendusega "soo". Viikingite röövretkede ajal ehitati asulate kaitseks väikesed ringikujulised linnused.
Palju aastaid oli selle soise piirkonna suhtes väike huvi. 14. sajandil sai sellest Oldenburgi krahvkonna osa. Krahvid rajasid piirkonda linnuseid, mis oli eesliiniks metsikute friiside maade vastu.
Kreis loodi 1933. aastal ajaloolise piirkonna jämedates piirides.

Geograafia

Ammerlandi iseloomustavad väga lamedad maapiirkonnad, palju lodusid ja soid. Seal on ehitatud arvukalt tuuleveskeid. Viimane on sümbol kreisile, mis kutsub end mõnikord "tuuleveskite maaks".
Kreisi keskpunktis on Zwischenahner Meer, mis paikneb puhkuselinna Bad Zwischenahni lähedal, järve pindala on 5,5 km² (saksa keele sõna Meer tähendab "merd", kuid kohalikus alamsaksa keeles, nagu ka hollandi keeles, tähendab see "järve").
Lucas Veríssimo

Lucas Veríssimo da Silva (sündinud 7. juulil 1995 Jundiaís) on Brasiilia jalgpallur, kes mängib keskkaitsjana Brasiilia kõrgliiga klubis Santos.
Ta liitus Santosega 2013. aastal. Klubi põhimeeskonnas debüteeris ta 2016. aasta jaanuaris. Sama aasta märtsis pikendas ta klubiga lepingut kuni 2019. aasta detsembrini. Debüüdi Brasiilia kõrgliigas tegi ta 14. septembril 2016 mängus Botafogo vastu. Esimese värava klubi meeskonnas lõi ta 4. mail 2017 Copa Libertadorese alagrupimängus Colombia klubi Independiente vastu.
2017. aasta juulis pikendas ta oma lepingu klubiga veel kahe ja poole aasta võrra.
Esimese värava Brasiilia kõrgliigas lõi ta 4. augustil 2019 6:1 võidumängus Goiáse üle.
Voka vald

Voka vald (saksa keeles Gemeinde Chudleigh) oli vald Jõhvi kihelkonnas Virumaal.
1891. aastal liideti Voka vallaga 1871 Vaivara kihelkonnas moodustatud Päite vald. 1892 liideti 1867. aastal moodustatud Konju vald ja Pühajõe vald.
Voka vallas sündisid Kalju Otu, Jüri Ojatalu, Tanel Võhma.
1937. aastal valiti Konstantin Päts Voka valla aukodanikuks.
1939. aasta valdade reformiga läksid valla maa-alad uue Jõhvi valla koosseisu, välja arvatud Päite, Vaivina ja Künnapõhja külade, Päite asunduse ja Viivikonna kaevanduse maa-alad, mis läksid Vaivara valla koosseisu.
Kanepisõltuvus

Klassifikatsioon

Sõltuvus klassifitseeritakse RHK-10-s jaotises: F12 – kannabinoidide tarvitamisest tingitud psüühika- ja käitumishäired.
Kanepisõltuvust kodeeritakse RHK-10 järgi F12.2x

Geneetilised tegurid

Uuringud on näidanud, et kanepisõltuvuse areng on olulisel määral mõjustatud geneetiliste tegurite poolt. Kuid ilmselt ei ole tegemist mingi kindla geeniga, mis determineerib kanepisõltuvuse kujunemist, vaid pigem multigeense teguriga, sest uuringute käigus on leitud, et kanepisõltuvust mõjutavad geenid võivad paikneda mitmetes kromosoomides, nagu 3, 9, 14, 18, 19, 21, 22.

Biokeemilised alused

Kanepis leiduv tetrahüdrokannabiool, mis põhjustab kanepi manustamisel enamikku tekkivaid psüühilisi ja kehalisi nähte, kontakteerub organismis olevate kannabinoidide retseptoritega. Nii tetrahüdrokannabiool, mis on kehaväline aine ja endokannabinoidid, mis on kehaomased ained, kontakteeruvad kannabinoidide retseptoritega. On avastatud ka aineid, mis sarnaselt tetrahüdrokannabiooliga aktiveerivad kannabinoidide retseptoreid – näiteks anandamiid ja on avastatud aineid, mis blokeerivad kannabinoidide retseptoreid ja seekaudu pärsivad tetrahüdrokannabiooli efekte. Kuid millised on kanepisõltuvuse täpsed mehhanismid, on aastal 2009 veel suures osas selgusetu.
Mulgi uisumaraton

Mulgi uisumaraton on Viljandi maakonnas Viljandis Viljandi järvel toimuv uisutamisvõistlus.
Uisumaratoni sõidetakse kahel distantsil: umbes 10 km (rahvadistants) ja umbes 30 km (maratonidistants).
2019 toimub 10. Mulgi uisumaraton.
Pirita ürdiliköör

Pirita ürdiliköör on Altia Eesti ASi poolt toodetav 40-protsendilise alkoholisisaldusega liköör.
Likööri (ja koha) nimi Pirita on sündinud rootsi nimest Birgitta. Ürdilikööri etiketil on Püha Birgitta taustal kujutatud 14. sajandil Tallinna kaupmeeste poolt rajatud Pirita kloostri varemed. Aastal 2013 uuendati pudeli välimust koostöös disainer Marge Nuggisega.

Koostis ja tarbimine

Pirita ürdiliköör on kuldpruuni värvusega ja mõrkjalt-magusa maitsega. Pirita ürdilikööri valmistamisel on kasutatud üle kolmekümne kolme loodusliku ürdi, puuvilja, juure ja seemne. Seda tarvitatakse puhtalt, tee või kohviga või lisandina kokteilides (apelsinimahlaga, vahuveiniga, toonikuga). Toote suhkrusisaldus on 350 grammi liitri kohta.
Nikolai Krõlov

Nikolai Ivanovitš Krõlov (29. aprill 1903 – 9. veebruar 1972) oli NSV Liidu sõjaväelane, auastmelt Nõukogude Liidu marssal.
Nikolai Krõlov oli kommunistliku partei liige alates 1927. aastast, NLKP Keskkomitee liige 1961. aastast ning NSV Liidu Ülemnõukogu saadik 2.–8. koosseisu ajal.
Jānis Akuraters

Jānis Akuraters (ka Jānis Akurāters, 13. jaanuar 1876 Dignāja vald – 25. juuli 1937 Riia) oli läti luuletaja, proosa- ja näitekirjanik ning poliitik.
Akuratersi esimene luuletus "Ziema" (Talv) ilmus 1895. aastal ajakirjas Austrums. Töötas kooliõpetajana. 1903 läks Moskvasse meditsiini õppima, kuid tuli 1904 Lätisse tagasi ja sai samal aastal asutatud Läti Sotsiaaldemokraatliku Ühenduse ideeliseks juhiks. Ta vangistati pärast 1905. aasta revolutsiooni, kuid põgenes Soome ja Rootsi kaudu Norrasse. 1908 tuli Lätisse tagasi. Esimese maailmasõja ajal võitles Läti Küttide polgus.
Ta oli 1918. aastal Läti iseseisvuse välja kuulutanud Rahvuskogu liige. 1930–1934 oli ta Läti Raadio direktor.
Akuraters on kirjutanud romantilisi ja sümbolistlikke luuletusi, jutustusi, näidendeid ja romaane.
Riias asub tema majamuuseum. Jānis Akuraters on maetud Riia metsakalmistule.